דדה (רשת מסעדות)

דֶדָה (מסעדות גאורגיות) (בלועזית: Deda. משמעות השם בגאורגית: "אמא")השם "דדה" הוא סימן מסחר רשום לרשת המסעדות הגאורגיות, שבה עוסק הערך. לכן מסעדות אחרות בישראל מנועות מלהשתמש בשם זה., היא רשת ישראלית של חמש מסעדות גאורגיות הפועלת במרכז הארץ בערים בת ים, גבעתיים, נתניה וראשון לציון.מסעדה נוספת ברשת פעלה זמן קצר בתל אביב ונסגרה בזמן מגפת הקורונה.

 היסטוריה 
דֶדָה היא רשת מסעדות המתמחה במטבח הגאורגי. המסעדות נמצאות בבעלותם של גור אוגנסיאן ומשפחתו. פתיחת רשת המסעדות קשורה לעליות מגאורגיה וממדינות חבר העמים (בשנות ה-70 ובשנות ה-90 של המאה העשרים), שהביאו להיווצרותו של קהל לקוחות החובב מאכלים אלו. גור אוגנסיאן עצמו הגיע לישראל מארמניה עם משפחתו בגיל 14, למד בתיכון מקיף שז"ר בבת-ים, ואחרי שירותו הצבאי למד בטכניון לתואר ראשון בהנדסת אווירונאוטיקה, ותואר שני במנהל עסקים. אז החליט לפנות לתחום של מסעדנות, פתיחת מסעדות וניהולן. בתחילה נעזר בסבתו ובאמו, נלי אוגנסיאן, בקביעת התפריט במסעדה ובבישול והכנת המאכלים הגאורגיים המסורתיים.

בשנת 2008 הוקם הסניף הראשון של הרשת ברחוב כצנלסון 113 בגבעתיים, ואִפשר לקהל הישראלי להכיר את הקולינריה של גאורגיה.

בהמשך נפתחו עוד ארבעה סניפים ברשת:
 דֶדָה, דרך בן-גוריון 61, בת ים. הסניף נפתח בשנת 2010.
 בית החצ'פורי, דרך בן-גוריון 105, בת ים. הסניף נפתח בשנת 2010.
 דֶדָה, גיבורי ישראל 5, נצבא סנטר, אזור תעשייה, נתניה.
 דֶדָה, רחוב הרצל 75, ראשון לציון. הסניף נפתח בשנת 2014.
כל סניפי הרשת מנוהלים על ידי בני המשפחה המורחבת של אוגנסיאן, או על ידי חברים קרובים של המשפחה.
ממוזער|גור אוגנסיאן - הבעלים של רשת המסעדות דדה (2025)

 התפריט 
במסעדות מוגש תפריט מגוון המשלב מאכלים טיפוסיים מגאורגיה ומחבל הקווקז, עם מאכלים ישראליים.

ניתן למצוא במסעדות מאפים, בשרים, גבינות, מנות ראשונות, מרקים ותבשילים מגאורגיה. התפריט כולל את רוב המאכלים הגאורגיים הטיפוסיים, וניתן למצוא בו, בין היתר: סציבי (נתחי עוף ברוטב מרק אגוזי מלך), דולמה (ירקות ממולאים בבשר), מז'אווה לוביו (תבשיל שעועית אדומה), חינקלי (כופתאות במילוי גבינות או בשר), קורזה (קרפלך קווקזיים), צ'יבורקי (מאכל בצק במילוי בשר), חצ'פורי (מאפים במילוי מסוגים שונים, תרד, גבינות או ביצת עין), בורשט (חמיצה), חרצ'ו (מרק בשר), סוליאנקה (מרק סמיך וחמוץ) ודולמה (עלי גפן מולאים אורז ובשר).

בתחום המשקאות האלכוהוליים מוגשים ברשת: בירה מגאורגיה, יינות גאורגיים וצ'אצ'ה (משקה אלכוהולי הקרוי גם "וודקה גאורגית").

 ראו גם 
 המטבח הגאורגי

 קישורים חיצוניים 



  (ההמלצה האחרונה בכתבה)



 גלריית תמונות 

 הערות שוליים 

קטגוריה:ישראל: מסעדות
קטגוריה:בת ים: מבנים
קטגוריה:גבעתיים: מבנים
קטגוריה:נתניה: מבנים
קטגוריה:ראשון לציון: מבנים